Társulási Megállapodás megszüntetése
mely létrejött egyrészről Martfű Város Önkormányzata (5435 Martfű, Szent István tér 1., képviseli: Dr. Kiss Edit polgármester)

másrészről Mezőhék Község Önkormányzata (5453 Mezőhék, Felszabadulás út 1., képviseli: Fórizs Ágnes polgármester) (továbbiakban: felek)

között az alábbi feltételekkel:
1.) Felek a közöttük 2010. július 6 napján kelt, óvodai ellátásra létrejött, Martfű és Mezőhék Óvodai Intézményfenntartó Társulást közös megegyezéssel 2013. június 30. napjával megszüntetik, azzal, hogy mindkét település önálló intézményével kívánja ezen időponttól ellátni az óvodai nevelés kötelező feladatait.

2) Felek kinyilvánítják, hogy a Martfű és Mezőhék Óvodai Intézményfenntartó Társulás társulási megállapodásában vállalt feladatokat a Társulás megszűnését követően az alábbi jogutódok látják el:

· Játékvár Óvoda és Bölcsőde 5435 Martfű, Munkácsy u. 79.

· Mezőhék Községi Óvoda 5453 Mezőhék, Mártírok út 9/b.

3.) Mezőhék Község Önkormányzata a Mezőhék Községi Óvodában foglalkoztatott 3 fő alkalmazását 2013. július 01. napjától vállalja. 

4) Felek tudomásul veszik, hogy a Társulási megállapodás 13.4 pontja értelmében a Társulás megszűnését követő 30 napon belül egymással elszámolnak.

A pénzügyi elszámolást Martfű Város Önkormányzata készíti el.

5.) Jelen megállapodást annak elolvasása, tartalmának megértése után a Képviselő-testületek nevében eljáró polgármesterek, mint az önkormányzati akarattal teljességgel megegyezőt, helyben hagyólag aláírják.
Martfű, 2013. 

Mezőhék, 2013.

